
[bookmark: TextBodyBegin]Az Európai Parlament,
–	tekintettel a (C(2024)01488) felhatalmazáson alapuló bizottsági rendeletre,
–	tekintettel a Bizottság 2024. március 12-i levelére, amelyben kéri az Európai Parlamenttől annak kinyilvánítását, hogy nem emel kifogást a felhatalmazáson alapuló bizottsági rendelettel szemben,
–	tekintettel a Mezőgazdasági és Vidékfejlesztési Bizottság által a Bizottsági Elnökök Értekezletének elnökéhez intézett 2024. március 19-i levélre,
–	tekintettel az Európai Unió működéséről szóló szerződés 290. cikkére,
–	tekintettel a közös agrárpolitika keretében a tagállamok által elkészítendő stratégiai tervhez (KAP stratégiai terv) nyújtott, az Európai Mezőgazdasági Garanciaalap (EMGA) és az Európai Mezőgazdasági Vidékfejlesztési Alap (EMVA) által finanszírozott támogatásra vonatkozó szabályok megállapításáról, valamint az 1305/2013/EU és az 1307/2013/EU rendelet hatályon kívül helyezéséről szóló, 2021. december 2-i (EU) 2021/2115 európai parlamenti és tanácsi rendeletre[footnoteRef:1] és különösen annak 13. cikke (3) bekezdésére és 152. cikkének (6) bekezdésére, [1:  	HL L 435., 2021.12.6., 1. o.] 

–	tekintettel eljárási szabályzata 111. cikkének (6) bekezdésére,
–	tekintettel a Mezőgazdasági és Vidékfejlesztési Bizottság határozatra irányuló ajánlására,
A.	mivel a tagállamok 2023. január 1-jén megkezdték KAP stratégiai terveik végrehajtását, amelynek keretében többek között biztosítaniuk kell az állandó gyepterület mezőgazdasági területhez viszonyított megfelelő arányának fenntartását az (EU) 2021/2115 rendelet III. mellékletében foglalt, a földterület jó mezőgazdasági és környezeti állapotára vonatkozó 1. sz. GAEC-előírás (a továbbiakban: 1. sz. GAEC-előírás) részeként meghatározottak szerint;
B.	mivel az 1. sz. GAEC-előírás végrehajtása során eddig szerzett tapasztalatok azt mutatják, hogy a mezőgazdasági termelőkre háruló aránytalan terhek elkerülése érdekében módosítani kell az említett szabályokat arra az esetre, ha a tagállami gazdálkodási rendszerekben bekövetkezett, piaci irányváltással – például az állattenyésztésről a szántóföldi gazdálkodásra való átállással és az állattenyésztés csökkenésével – magyarázható strukturális változások jelentősen befolyásolják a mezőgazdasági termelők azon képességét, hogy gazdasági életképességük megőrzése mellett állandó gyepterületeket létesítsenek;
C.	mivel bizonyos helyzetekben a tagállamok akkor is kötelesek előírni a kedvezményezettek számára a területek állandó gyepterületté való alakítását vagy állandó gyepterület létesítését, ha az éves arány csökkenése a bejelentett területek tekintetében megfigyelhető változásoknak tudható be;
D.	mivel bizonyos körülmények között előfordulhat, hogy a mezőgazdasági parcellaazonosító rendszerben az állandó gyepterületeket regisztrálják, de a mezőgazdasági termelők egy adott évben azokat nem jelentik be közvetlen kifizetésekre, vagy a teljes mezőgazdasági terület a mezőgazdasági termelők által tett kiegészítő bejelentések miatt növekedhet;
E.	mivel ilyen esetben, ha az éves aránynak az (EU) 2021/2115 rendelet III. mellékletében meghatározott 5 %-os küszöbértéket meghaladó csökkenése nem az állandó gyepterületek egyéb mezőgazdasági hasznosítású területekké történő átalakításából ered, aránytalan lehet a mezőgazdasági termelők számára előírni, hogy további állandó gyepterületeket létesítsenek;
F.	mivel helyénvaló lehetővé tenni bizonyos fokú rugalmasság alkalmazását, biztosítva ugyanakkor az 1. sz. GAEC-előírás fő célkitűzésének („általános garancia más mezőgazdasági felhasználásra való átállás ellen a szénkészletek megóvása érdekében”) való megfelelést, valamint azt, hogy a csökkenés mértéke ne léphesse túl az (EU) 2021/2115 rendelet III. mellékletében meghatározott arányt;
G.	mivel ezért módosítani kell az (EU) 2022/126 felhatalmazáson alapuló bizottsági rendeletet[footnoteRef:2], amely az 1. sz. GAEC-előírást illető arányra vonatkozó szabályokat állapít meg; [2:  	A Bizottság (EU) 2022/126 felhatalmazáson alapuló rendelete (2021. december 7.) az (EU) 2021/2115 európai parlamenti és tanácsi rendeletnek a tagállamok 2023–2027-es, az említett rendelet szerinti KAP stratégiai tervében kidolgozandó egyes beavatkozástípusokra vonatkozó kiegészítő követelményekkel, valamint a jó mezőgazdasági és környezeti állapotra (GAEC) vonatkozó 1. szabványra irányadó szabályokkal történő kiegészítéséről (HL L 20., 2022.1.31., 52. o.).] 

1.	kijelenti, hogy a felhatalmazáson alapuló bizottsági rendelettel szemben nem emel kifogást;
2.	utasítja elnökét, hogy továbbítsa ezt a határozatot a Tanácsnak és a Bizottságnak.

